Karamakho Alfah (shugaban addinin Islama ne Ibrahima Musa Sambeghu akece masa kuma wani lokacin ana kiransa da Alfa Ibrahim) (ya mutu a shekara ta 1751 ya kasance shugaban addinin Fula wanda ya jagoranci jihadi wanda ya haifar da Imamancin Futa Jallon a cikin ƙasar Guinea ta yanzu. Wannan shi ne daya daga cikin farkon yakin jihadin Fulbe da ya kafa jihohin Musulmi a Afirka ta Yamma. Alfa Ba, mahaifin Karamoko Alfa, ya kafa gamayyar kungiyar Fulbe ta Musulmi kuma ya yi kira ga jihadi a shekara ta 1725, amma ya mutu kafin fara gwagwarmayar. An kaddamar da jihadin ne a wajajen shekara ta 1726-1727. Bayan gagarumar nasara, kammala nasara a Talansan, an kafa jihar a taron tara malamai na Fulbe waɗanda kowannensu ke wakiltar ɗayan lardunan Futa Jallon. Ibrahima Sambeghu, wanda ya zama sananne da Karamokho Alfa, shi ne magajin garin Timbo kuma ɗayan malami tara ne. An zabe shi shugaban jihadi. A karkashin jagorancin sa, Futa Jallon ya zama kasar musulmai ta farko da kungiyar Fulbe ta kafa. Duk da wannan, sauran ulama takwas sun takura wa Karamokho Alfa.